डीसी ने बराड़ा तहसील में इंतकाल और जमाबंदियों का निरीक्षण किया
डीसीप्रभजोत सिंह ने शुक्रवार को बराड़ा एसडीएम कार्यालय, तहसील, खंड विकास एवं पंचायत कार्यालय बराड़ा, थाना बराड़ा सहित बराड़ा स्थित सरकपुर में बनाए जा रहे लघु सचिवालय का निरीक्षण किया। निर्माणाधीन लघु सचिवालय के निरीक्षण के दौरान उन्होंने निर्माण सामग्री ईंट, सीमेंट, सरिया के मार्क को भी चेक किया और वहां मौजूद ठेकेदार को पिलर बनाते समय वाइब्रेटर का इस्तेमाल करने के साथ-साथ राउंड प्लेटों का भी प्रयोग करने बारे निर्देश दिए। साथ ही उन्होंने एसडीएम को भी समय-समय पर चल रहे निर्माण कार्य का जायजा लेने के लिए कहा।
डीसी ने तहसील कार्यालय बराड़ा में ई-दिशा की कार्यप्रणाली का निरीक्षण भी किया। उन्होंने रजिस्ट्रियों के वितरण की व्यवस्था, पेंडिंग इंतकाल एवं जमाबंदियों का रिकार्ड भी विशेष रूचि लेकर निरीक्षण किया। इस दौरान उन्होंने इस दौरान जिला से प्राप्त होने वाली शिकायतों के बारे में भी जानकारी ली। इसके साथ-साथ उन्होंने यह भी निर्देश दिए कि कोई भी रजिस्ट्री बिना वितरण के रहे और उनका प्राथमिकता के आधार पर वितरण सुनिश्चित करें। उन्होंने तहसील कार्यालय का स्टॉक रजिस्टर, कैश बुक, फाइलों की कार्यप्रणाली की व्यवस्था, बायोमैट्रिक व्यवस्था के बारे में भी चेकिंग की। इसके बाद डीसी ने खंड विकास एवं पंचायत अधिकारी कार्यालय में भी निरीक्षण कर वहां की व्यवस्थाओं के बारे में बीडीपीओ से विस्तार से जानकारी ली। उन्होंने यहां पर भी पंचायतों से संबंधित रिकार्ड भी जांचा। इस मौके पर उनके साथ उपमंडल अधिकारी (ना) बराड़ा गिरीश कुमार, तहसीलदार पुण्यदीप शर्मा, बीडीपीओ राजन सिंगला, डीएसपी अनिल कुमार सहित अन्य अधिकारी भी उपस्थित रहे।
सरकपुर में बनाए जा रहे लघु सचिवालय के निरीक्षण के दौरान ईंटों को देखते डीसी।
hin_Deva hin_Deva hin_Deva hin_Deva